Source: http://www.europarl.europa.eu/sides/getDoc.do?type=REPORT&reference=A6-2009-0134&language=RO
Timestamp: 2013-05-21 21:42:01+00:00
Document Index: 7426512

Matched Legal Cases: ['articolul 251', 'articolul 162', 'articolul 158', 'articolul 158', 'Articolul 7', 'articolul 56', 'Articolul 7', 'Articolul 2', 'Articolul 1', 'articolul 7']

RAPORT referitor la propunerea de regulament al Parlamentului European şi al Consiliului de modificare a Regulamentului (CE) nr. 1080/2006 privind Fondul European de Dezvoltare Regională referitor la eligibilitatea investiţiilor în eficienţa energetică şi în energiile regenerabile în locuinţe - A6-0134/2009
Procedură : 2008/0245(COD)Stadiile documentului în şedinţăStadii ale documentului :
A6-0134/2009Texte depuse :
184k 231k
13 martie 2009PE 419.852v02-00 A6-0134/2009
referitor la propunerea de regulament al Parlamentului European şi al Consiliului de modificare a Regulamentului (CE) nr. 1080/2006 privind Fondul European de Dezvoltare Regională referitor la eligibilitatea investiţiilor în eficienţa energetică şi în energiile regenerabile în locuinţe
(COM(2008)0838 – C6-0473/2008 – 2008/0245(COD))
Raportor: Emmanouil Angelakas
referitoare la propunerea de regulament al Parlamentului European şi al Consiliului de modificare a Regulamentului (CE) nr. 1080/2006 privind Fondul European de Dezvoltare Regională referitor la eligibilitatea investiţiilor în eficienţa energetică şi în energiile regenerabile în locuinţe
– având în vedere propunerea Comisiei prezentată Parlamentului European şi Consiliului (COM(2008)0838),
– având în vedere articolul 251 alineatul (2) şi articolul 162 din Tratatul CE, în temeiul cărora propunerea a fost prezentată de către Comisie (C6-0473/2008),
– având în vedere raportul Comisiei pentru dezvoltare regională (A6-0134/2009),
(4) Pentru a garanta realizarea obiectivelor coeziunii economice şi sociale, astfel cum sunt prevăzute la articolul 158 din Tratatul CE, intervenţiile ar trebui să fie direcţionate către locuinţele destinate familiilor cu venit scăzut, astfel cum sunt definite în legislaţia naţională în vigoare.
(4) Pentru a garanta realizarea obiectivelor politicii de coeziune, astfel cum sunt prevăzute la articolul 158 din Tratatul CE, intervenţiile ar trebui să sprijine coeziunea socială. Amendamentul 2
(4a) În raportul său anual pe 2007, Curtea de Conturi Europeană a recomandat autorităţilor legislative şi Comisiei să fie pregătite să revizuiască concepţia viitoarelor programe de cheltuieli, examinând în mod corespunzător posibilitatea de a simplifica baza de calcul a costurilor eligibile şi de a recurge într-o mai mare măsură la sume forfetare sau la plăţile în rate fixe în locul rambursării „costurilor reale”.
Considerentul 4b (nou)
(4b) În vederea asigurării simplificării necesare a gestionării, administrării şi controlului operaţiunilor care beneficiază de o subvenţie FEDER, îndeosebi atunci când sunt condiţionate de un sistem de rambursare bazat pe rezultate, se cuvine să se adauge trei forme suplimentare de costuri eligibile, şi anume costurile indirecte, sumele forfetare şi ratele fixe bazate pe bareme standard de costuri unitare. Amendamentul 4
Considerentul 4c (nou)
(4c) Pentru a garanta securitatea juridică în materie de eligibilitate a cheltuielilor, aceste forme suplimentare de costuri eligibile ar trebui să fie aplicabile tuturor subvenţiilor FEDER. O aplicare retroactivă ar trebui deci să fie necesară, cu efect de la 1 august 2006, data intrării în vigoare a Regulamentului (CE) nr. 1080/2006. Amendamentul 5
Articolul 7 – alineatul 1a
(1a) Cheltuielile destinate îmbunătăţirii eficienţei energetice şi utilizării energiilor regenerabile în locuinţele existente în favoarea locuinţelor pentru familiile cu venit scăzut sunt eligibile pentru toate statele membre.
(1a) În fiecare stat membru, cheltuielile destinate îmbunătăţirilor din domeniul eficienţei energetice şi utilizării energiilor regenerabile în locuinţele existente sunt eligibile în limita a 4% din totalul alocat de FEDER.
Statele membre definesc categoriile de locuinţe eligibile în cadrul reglementărilor naţionale, în conformitate cu articolul 56 alineatul (4) din Regulamentul (CE) nr. 1083/2006, în vederea sprijinirii coeziunii sociale.
Articolul 7 – alineatul 3a (nou)
2a. Se introduce următorul alineat:
„(3a) Următoarele costuri sunt eligibile pentru o contribuţie din partea FEDER, în sensul alineatului (1), cu condiţia ca acestea să fie suportate în conformitate cu reglementările naţionale, inclusiv reglementările contabile, în condiţiile specifice enumerate mai jos:
în cazul subvenţionărilor:
(i) costurile indirecte declarate pe baza unei rate fixe, în limita a 20% din costurile directe ale unei operaţiuni;
(ii) costurile pe bază de rată fixă calculate prin aplicarea baremelor standard de costuri unitare astfel cum sunt definite de statul membru;
(iii) sumele forfetare destinate să acopere integral sau parţial costurile unei operaţiuni.
Opţiunile menţionate la punctele (i), (ii) şi (iii) pot fi combinate numai dacă fiecare dintre ele se referă la o categorie diferită de costuri eligibile sau dacă sunt utilizate pentru proiecte diferite în cadrul aceleiaşi operaţiuni.
Costurile menţionate la punctele (i), (ii) şi (iii) sunt stabilite în prealabil pe baza unui calcul just, echitabil şi verificabil.
Suma forfetară menţionată la punctul (iii) nu depăşeşte 50 000 EUR.”
Articolul 2 Textul propus de Comisie
Articolul 1 alineatul (2a) din prezentul regulament se aplică cu începere de la 1 august 2006.
La 26 noiembrie, ca reacţie la criza financiară actuală şi la încetinirea economiei europene, Comisia a prezentat un Plan european extins de redresare economică. Politica de coeziune a UE, ca sursa cea mai importantă de investiţii din economia reală, aduce o contribuţie importantă la acest plan. Peste 65% din fondurile totale alocate pentru perioada 2007-2013 sunt deja „repartizate” pentru investiţii în cele patru domenii prioritare ale strategiei de la Lisabona pentru creştere economică şi ocuparea forţei de muncă. Astfel, nu este surprinzător că au fost luate măsuri atât legislative, cât şi non-legislative pentru a sprijini accelerarea punerii în aplicare a proiectului pe teren şi pentru a insufla încredere în economie şi a imprima dinamism acesteia.
În acest context, Comisia a prezentat propuneri de revizuire a trei dintre regulamentele actuale cu privire la fondurile structurale pentru perioada 2007-2013: Regulamentul general, Regulamentul privind Fondul european de dezvoltare regională (FEDER) şi Regulamentul privind Fondul social european (FSE). În general, scopul acestor modificări legislative este ameliorarea fluxului de numerar şi a lichidităţii imediate în statele membre, facilitarea utilizării de instrumente de inginerie financiară, simplificarea şi lărgirea utilizării sumelor forfetare sau a finanţărilor în rate fixe şi extinderea posibilităţilor de sprijin al investiţiilor în eficienţa energetică şi în energiile regenerabile în locuinţe.
Propunerea Comisiei – Regulamentul FEDER
Comisia a introdus o modificare la articolul 7 („Eligibilitatea cheltuielilor”) din Regulamentul privind FEDER (1080/2006), cu scopul de a permite tuturor statelor membre şi regiunilor din UE să investească în măsuri legate de eficienţa energetică şi energiile regenerabile în locuinţe, cu ajutorul fondurilor structurale ale UE. Prin urmare, FEDER poate fi utilizat la cofinanţarea programelor autorităţilor naţionale, regionale sau locale pentru instalarea, de exemplu, a geamurilor duplex, a izolării pereţilor şi a panourilor solare în locuinţe sau pentru înlocuirea vechilor boilere cu unele mai eficiente din punct de vedere energetic. Această măsură se va aplica întregii UE-27 şi intenţia iniţială era să se adreseze doar locuinţelor familiilor cu venit scăzut.
Trebuie amintit că, în temeiul regulamentului în vigoare, FEDER susţine deja intervenţiile în sectorul locuinţelor, inclusiv eficienţa energetică, dar numai pentru noile state membre (UE-12) şi în anumite condiţii. La nivel practic, FEDER poate fi utilizat numai pentru părţile comune ale unui imobil (sau întregul imobil în cazul locuinţelor sociale) în zonele urbane defavorizate. Prezenta propunere nu majorează fondurile şi nu are implicaţii pentru bugetul comunitar. Pur şi simplu le permite statelor membre, dacă acestea doresc, să îşi modifice priorităţile şi să îşi reprogrameze programele operaţionale în vederea finanţării măsurilor în acest domeniu.
Compromisul Consiliului cu privire la Regulamentul FEDER
Consiliul a reuşit să ajungă la un compromis în prima lectură cu privire la revizuirea Regulamentului privind FEDER într-o perioadă de timp foarte limitată. Grupul de lucru al Consiliului pentru măsuri structurale a negociat o serie de modificări ale propunerii Comisiei cu privire la locuinţe, şi anume:
· Eliminarea referinţei la „locuinţe pentru familiile cu venit scăzut”, care a fost problematică în special datorită diferitelor definiţii ale acestui termen în legislaţia naţională. În schimb, se prevede ca intervenţiile din sectorul locuinţelor să susţină coeziunea socială, lăsând la latitudinea statelor membre să decidă categoriile exacte de locuinţe eligibile.
· A fost impus un plafon de 4% din fondurile totale FEDER alocate fiecărui stat membru, pentru cheltuielile legate de ameliorarea eficienţei energetice şi utilizarea energiilor regenerabile în locuinţele existente. Consiliul a menţinut distincţia din propunerea Comisiei, şi anume că acest nou tip de intervenţii din sectorul locuinţelor ar trebui să fie pus la dispoziţie în toate statele membre ale UE, în timp ce „noile” state membre (UE-12) vor putea în continuare să finanţeze alte tipuri de cheltuieli legate de locuinţe în temeiul normelor FEDER în vigoare (şi pentru o sumă maximă de 3% din fondurile FEDER alocate pentru programele operaţionale în cauză sau 2% din fondurile FEDER totale alocate la nivel naţional). Cheltuielile totale în sectorul locuinţelor din fiecare nou stat membru, în conformitate cu norme şi prevederi diferite, ar putea atinge 6% din fondurile FEDER totale alocate.
Consiliul a hotărât, de asemenea, să includă în Regulamentul privind FEDER un nou alineat pentru a asigura simplificarea administrativă necesară în gestionarea, monitorizarea şi controlarea operaţiilor. Acest nou alineat, propus iniţial de Comisia Europeană numai pentru Regulamentul privind FSE (1081/2006), a fost inclus de Consiliu şi în Regulamentul privind FEDER pentru a asigura uniformitatea normelor în cadrul fondurilor structurale.
Această nouă normă urmează recomandarea Curţii de Conturi Europene(1) de a simplifica baza de calcul a costurilor eligibile şi de a recurge într-o mai mare măsură la sumele forfetare sau la finanţările în rate fixe în locul rambursării „costurilor reale”. Astfel, se va simplifica declaraţia cheltuielilor şi se va introduce un sistem de rambursări bazat mai mult pe rezultate. Ar trebui să fie benefic mai ales pentru cheltuielile operaţionale şi va permite autorităţilor publice să pregătească proiecte şi măsuri mai rapid şi eficient. În temeiul noii dispoziţii, se introduc trei forme suplimentare de costuri eligibile pentru toate fondurile FEDER şi în conformitate cu normele naţionale: costuri indirecte (până la 20% din costurile directe ale unei operaţiuni), sume forfetare (pentru o sumă maximă de 50 000 de euro) şi ratele fixe bazate pe bareme standard de costuri unitare. Evaluarea revizuirii propuse a Regulamentului privind FEDER
Raportorul priveşte în manieră favorabilă modificarea propusă a Regulamentului FEDER în ceea ce priveşte investiţiile în eficienţa energetică şi în utilizarea energiilor regenerabile în sectorul locuinţelor pentru toate statele membre ale UE. Această nouă măsură nu va contribui numai la promovarea competitivităţii UE şi la crearea de locuri de muncă în cadrul UE,dar poate contribui şi la îndeplinirea obiectivelor strategiei comunitare pentru energie şi schimbări climatice, întrucât se estimează că numai imobilele sunt sursa a 40% din emisiile de gaze cu efect de seră din UE,în timp ce se risipeşte prea multă energie în imobile din cauza încălzirii, sistemelor de aer condiţionat şi iluminatului ineficiente. (Comisia consideră că economiile rentabile de energie din sectorul locuinţelor ar putea atinge 28% până în 2020). Trebuie subliniat că hotărârea de a sprijini investiţiile în energie din imobile ţine de competenţa exclusivă a statelor membre, deoarece UE nu are competenţă în acest domeniu. Totuşi, această nouă măsură, în conformitate cu principiul subsidiarităţii, le-ar oferi statelor membre posibilitatea de a efectua aceste investiţii cu ajutorul fondurilor structurale UE, lăsând la latitudinea statelor membre să stabilească modul de utilizare a acestora.
Extinderea sferei de aplicare a normelor de eligibilitate FEDER cu privire la locuinţe pentru a include măsuri în „vechile” state membre a fost una dintre cerinţele Parlamentului European în rezoluţia sa din 10 mai 2007 cu privire la „locuinţe şi politica regională”. Iniţial, Comisia a fost împotriva acestei extinderi. Este regretabil că a fost necesar „impulsul” unei crize financiare pentru a introduce această măsură în întreaga Uniune. De asemenea, potrivit raportorului, compromisul la care a ajuns Consiliul reprezintă o ameliorare faţă de propunerea iniţială a Comisiei. Eliminarea referinţei la „locuinţe pentru familiile cu venit scăzut”, ţinta iniţială a acestor investiţii, este o măsură corectă. Statele membre ar trebui să aibă competenţa de a hotărî care sunt categoriile de locuinţe eligibile potrivit normelor naţionale, stabilindu-şi astfel propriile criterii (de exemplu, pe baza caracteristicilor geografice din zonele unde se vor efectua investiţii, de exemplu pe insule sau în regiuni montane). În plus, stabilirea unui plafon de 4% pentru acest tip de cheltuieli este de asemenea corectă, întrucât va împiedica statele membre să abuzeze de noua normă prin redirecţionarea unei sume disproporţionate din fondurile naţionale FEDER către acest tip de investiţii. Cu toate acestea, este important de subliniat că datele recente cu privire la noile state membre (care au putut beneficia de investiţii în sectorul locuinţelor încă de la începutul actualei perioade a programului) arată că în majoritatea cazurilor aceste investiţii nu au atins nici 1% din fondurile FEDER totale alocate la nivel naţional, neatingând plafonul de 2%. În ceea ce priveşte noua dispoziţie legată de extinderea utilizării ratelor fixe şi a sumelor forfetare, raportorul consideră că se aşteaptă ca aceasta să aibă un impact pozitiv asupra gestionării zilnice a fondurilor structurale. Din acest motiv, chiar dacă au fost propuse doar într-o perioadă de criză, aceste norme merită să se bucure de sprijinul total al Parlamentului European, care a susţinut în mod repetat o astfel de simplificare, care a fost deosebit de activ în ultimii doi ani în sublinierea necesităţii unei mai mari simplificări şi a invitat în mai multe rânduri Comisia să ia măsuri urgente în acest sens. Cu toate acestea, Parlamentul European trebuie să considere că acesta este primul pas important dintr-o serie de măsuri care trebuie luate pentru a simplifica mecanismele de alocare ale politicii de coeziune a UE. Comisia a creat un grup de lucru în vederea revizuirii regulamentelor actuale privind fondurile structurale 2007-2013, precum şi a Regulamentului Comisiei de punere în aplicare a acestor regulamente. Astfel, Parlamentul aşteaptă cu nerăbdare alte propuneri de simplificare ale Comisiei în lunile care urmează. Rămâne de analizat dacă acestea ar trebui transpuse în modificări legislative concrete ale regulamentelor. Raportorul ar saluta o astfel de evoluţie dacă aceste propuneri pot deja fi puse în aplicare pe parcursul celei de-a doua jumătăţi a actualei perioade de programare.
Revizuirea prezentului regulament se va efectua în conformitate cu procedura de codecizie, care acordă Parlamentului European şi Consiliului drepturi şi competenţe egale de a modifica propunerea Comisiei. În cadrul unui schimb de opinii cu preşedinţia cehă, reprezentată de vice-prim-ministrul Jiří Čunek, şi cu Comisarul pentru politică regională, Danuta Hübner, în cadrul comisiei REGI, la 19 ianuarie 2009, a fost subliniată clar necesitatea ca Parlamentul să ajungă la un acord rapid, mai ales având în vedere că respectivul grup de lucru al Consiliului a reuşit să ajungă la un consens după doar trei reuniuni consecutive. Principalul argument prezentat a fost necesitatea punerii în aplicare fără întârziere a noilor prevederi introduse în regulamentele modificate, în beneficiul cetăţenilor europeni, în special întrucât revizuirea pachetului legislativ are drept scop să ajute statele membre să depăşească –printre alte obstacole – problemele existente legate de lichiditate.
Raportorul confirmă pe deplin caracterul urgent al problemei şi necesitatea de a încheia această procedură de codecizie în prima lectură, având în vedere că:
· acestea sunt circumstanţe excepţionale care impun măsuri excepţionale, iar reacţia UE la criza financiară ar trebui să fie atât eficientă, cât şi oportună; · propunerea Comisiei, astfel cum a fost modificată de Consiliu, reprezintă un compromis foarte bun care poate avea un efect foarte pozitiv pe teren;
· propuneri suplimentare sunt în curs de pregătire de către Comisie pentru continuarea simplificării normelor existente de gestionare a fondurilor structurale. Prin urmare, raportorul a hotărât să nu prezinte noi amendamente, propuneri sau completări ale textului de compromis al Consiliului, care ar necesita o serie de discuţii tripartite informale şi poate şi o a doua lectură pentru adoptarea prezentului regulament. Astfel, proiectul de raport cuprinde amendamentele care coincid numai cu poziţia Consiliului, dat fiind caracterul urgent al problemei şi necesitatea evidentă de a oferi cetăţenilor europeni o modalitate rapidă de reacţie la criză.
Înainte de adoptarea în plen a acestui pachet legislativ, Parlamentul a solicitat Comisiei Europene să declare public intenţia sa de a efectua în 2010 o evaluare a reformelor întreprinse în urma adoptării celor trei regulamente revizuite.
a se vedea raportul pe 2007 al Curţii de Conturi
Investiții în eficiența energetică și în energiile regenerabile în locuințe (modificare a Regulamentului (CE) nr. 1080/2006 privind Fondul European de Dezvoltare Regională)
COM(2008)0838 – C6-0473/2008 – 2008/0245(COD)
Emmanouil Angelakas, Stavros Arnaoutakis, Elspeth Attwooll, Jean Marie Beaupuy, Rolf Berend, Jana Bobošíková, Victor Boştinaru, Gerardo Galeote, Iratxe García Pérez, Monica Giuntini, Ambroise Guellec, Pedro Guerreiro, Marian Harkin, Jim Higgins, Mieczysław Edmund Janowski, Evgeni Kirilov, Constanze Angela Krehl, Florencio Luque Aguilar, Jamila Madeira, Sérgio Marques, Yiannakis Matsis, Iosif Matula, Markus Pieper, Wojciech Roszkowski, Elisabeth Schroedter, Catherine Stihler, Margie Sudre, Kyriacos Triantaphyllides, Lambert van Nistelrooij, Oldřich Vlasák
Domenico Antonio Basile, Jan Březina, Den Dover, Ramona Nicole Mănescu, Samuli Pohjamo, Christa Prets, László Surján
Ultima actualizare: 19 martie 2009Notă juridică